El parc de La Granja, escenari de la IV Fira de la Infància i l’Adolescència, el diumenge 15 de desembre
2025-07-24

Diumenge que ve 15 de desembre, el parc de La Granja serà el gran escenari on se celebre la quarta edició de la Fira de la Infància i l’Adolescència de Burjassot, una iniciativa de l’Ajuntament, a través de la regidoria de Protecció i Drets de la Infància que dirigeix Yolanda Andrés. La Fira havia d’haver-se celebrat al novembre, coincidint amb el Dia dels Drets de la infància, però es va suspendre per la tragèdia de la DANA.

La Fira començarà en La Granja a partir de les 10.30 h i, al llarg de la jornada dominical, hi haurà tot tipus d’activitats i animacions per als xiquets i xiquetes que acudisquen. Entre altres atraccions, hi haurà rocòdrom i tirolina, contacontes, batucada, un desembarcament pirata i una fira esportiva, o l’exhibició de la Unitat Canina de la Policia Local de Burjassot, entre moltes altres activitats. També es llegirà el Manifest pels Drets de la Infància.

Les activitats i atraccions s’estendran fins a les 18.30 h de la vesprada.